Source: https://www.europarl.europa.eu/doceo/document/TA-8-2015-0150_MT.html
Timestamp: 2020-04-04 03:34:33+00:00
Document Index: 1844860

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

Testi adottati - Kwittanza 2013: L-Aġenzija tal-Unjoni Ewropea dwar is-Sigurtà tan-Netwerks u l-Informazzjoni (ENISA) - L-Erbgħa, 29 ta' April 2015
Proċedura : 2014/2110(DEC)
Ċiklu relatat mad-dokument : A8-0089/2015
443k 96k
1.Deċiżjoni tal-Parlament Ewropew tad-29 ta' April 2015 dwar il-kwittanza għall-implimentazzjoni tal-baġit tal-Aġenzija tal-Unjoni Ewropea dwar is-Sigurtà tan-Netwerks u l-Informazzjoni għas-sena finanzjarja 2013 (2014/2110(DEC))
– wara li kkunsidra l-kontijiet annwali finali tal-Aġenzija tal-Unjoni Ewropea dwar is-Sigurtà tan-Netwerks u l-Informazzjoni għas-sena finanzjarja 2013,
– wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija tal-Unjoni Ewropea dwar is-Sigurtà tan-Netwerks u l-Informazzjoni għas-sena finanzjarja 2013, flimkien mat-tweġibiet tal-Aġenzija(1),
– wara li kkunsidra r-Regolament (UE) Nru 526/2013 tal-Parlament Ewropew u tal-Kunsill tal-21 ta' Mejju 2013 dwar l-Aġenzija Ewropea dwar is-Sigurtà tan-Netwerks u l-Informazzjoni (ENISA) u li jħassar ir-Regolament (KE) Nru 460/2004(6), u b'mod partikolari l-Artikolu 21 tiegħu,
– wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill(8), u b'mod partikolari l-Artikolu 108 tiegħu,
– wara li kkunsidra r-rapport tal-Kumitat għall-Kontroll tal-Baġit (A8-0089/2015),
1. Jagħti l-kwittanza lid-Direttur Eżekuttiv tal-Aġenzija tal-Unjoni Ewropea dwar is-Sigurtà tan-Netwerks u l-Informazzjoni għall-implimentazzjoni tal-baġit tal-Aġenzija għas-sena finanzjarja 2013;
3. Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Aġenzija tal-Unjoni Ewropea dwar is-Sigurtà tan-Netwerks u l-Informazzjoni, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).
(1) ĠU C 442, 10.12.2014, p. 217.
(2) ĠU C 442, 10.12.2014, p. 217.
(6) ĠU L 165, 18.6.2013, p. 41.
(8) ĠU L 328, 7.12.2013, p. 42.
2.Deċiżjoni tal-Parlament Ewropew tad-29 ta' April 2015 dwar l-għeluq tal-kontijiet tal-Aġenzija tal-Unjoni Ewropea dwar is-Sigurtà tan-Netwerks u l-Informazzjoni għas-sena finanzjarja 2013 (2014/2110(DEC))
2. Japprova l-għeluq tal-kontijiet tal-Aġenzija tal-Unjoni Ewropea dwar is-Sigurtà tan-Netwerks u l-Informazzjoni għas-sena finanzjarja 2013;
3. Jagħti istruzzjonijiet lill-President tiegħu biex jgħaddi din id-deċiżjoni lid-Direttur Eżekuttiv tal-Aġenzija tal-Unjoni Ewropea dwar is-Sigurtà tan-Netwerks u l-Informazzjoni, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).
3.Riżoluzzjoni tal-Parlament Ewropew tad-29 ta' April 2015 li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Aġenzija tal-Unjoni Ewropea dwar is-Sigurtà tan-Netwerks u l-Informazzjoni għas-sena finanzjarja 2013 (2014/2110(DEC))
– wara li kkunsidra d-deċiżjoni tiegħu dwar il-kwittanza għall-implimentazzjoni tal-baġit tal-Aġenzija tal-Unjoni Ewropea dwar is-Sigurtà tan-Netwerks u l-Informazzjoni għas-sena finanzjarja 2013,
A. billi, skont ir-rapporti finanzjarji tagħha, il-baġit finali tal-Aġenzija tal-Unjoni Ewropea dwar is-Sigurtà tan-Netwerks u l-Informazzjoni ("l-Aġenzija") għas-sena finanzjarja 2013 kien jammonta għal EUR 9 670 185, li jirrappreżenta żieda ta' 18,53 % meta mqabbel ma'dak għall-2012;
B. billi l-kontribuzzjoni tal-Unjoni għall-baġit tal-Aġenzija għas-sena finanzjarja 2013 kienet tammonta għal EUR 9 030 000, u tirrappreżenta żieda ta' 10,69 % meta mqabbla ma' dik għall-2012;
C. billi l-Qorti tal-Awdituri ("il-Qorti"), fir-rapport tagħha dwar il-kontijiet annwali tal-Aġenzija tal-Unjoni Ewropea dwar is-Sigurtà tan-Netwerks u l-Informazzjoni għas-sena finanzjarja 2013 ("ir-rapport tal-Qorti"), stqarret li kisbet assigurazzjonijiet raġonevoli li l-kontijiet annwali tal-Aġenzija huma affidabbli u li t-tranżazzjonijiet ta' bażi huma legali u regolari;
D. billi l-kompitu prinċipali tal-Aġenzija huwa li jsaħħaħ il-kapaċità tal-Unjoni li tipprevjeni u li tirreaġixxi għal problemi li jikkonċernaw is-sigurtà tan-netwerks u l-informazzjoni billi tibni fuq sforzi nazzjonali u komunitarji;
1. Jikkonstata mir-rapport tal-Qorti li fir-rigward ta' kumment wieħed li sar fir-rapport tal-Qorti tal-2011 u mmarkat bħala "Għadha għaddejja" fir-rapport tal-Qorti tal-2012, ittieħdu azzjonijiet korrettivi u l-kumment huwa issa mmarkat fir-rapporttal-Qorti bħala "Ikkompletata"; jikkonstata, barra minn hekk, li l-kumment li sar fir-rapport tal-Qorti tal-2012 huwa issa mmarkat fir-rapport tal-Qorti bħala "Għadha għaddejja";
– l-informazzjoni dwar l-impatt tal-attivitajiet tagħha fuq iċ-ċittadini tal-Unjoni hija pprovduta fis-sit tal-Aġenzija fuq l-internet permezz tal-pubblikazzjoni annwali ta' dokumenti strateġiċi inkluż ir-Rapport Annwali, kif ukoll permezz ta' mezzi ġodda ta' komunikazzjoni bħall-midja soċjali;
– fl-2013 wettqet għadd tal-inventarju fiżiku komprensiv; jikkonstata li r-riżultati tal-għadd tal-inventarju ġew irrapportati fil-Kontijiet Annwali tal-2013 u li l-kumment korrispondenti tal-Qorti mmarka l-azzjoni bħala "Għadha għaddejja", peress li l-proċedura ta' deklassifikazzjoni għall-oġġetti li m'għadhomx jintużaw kienet għadha pendenti fiż-żmien meta l-Qorti wettqet l-awditu;
3. Jikkonstata li l-isforzi ta' monitoraġġ tal-baġit matul is-sena finanzjarja 2013 irriżultaw f'rata ta' implimentazzjoni tal-baġit ta' 94,41 % u li r-rata ta' eżekuzzjoni tal-approprjazzjonijiet ta' pagament kienet ta' 86,46 %; jindika li f’Novembru 2013, il-Kummissjoni approvat fondi addizzjonali għall-finanzjament tal-uffiċċju l-ġdid tal-Aġenzija f'Ateni; jikkonstata, li f'dan il-kuntest, total ta' EUR 500 000 ma kienx impenjat fi tmiem is-sena u ġie riportat, b'segwitu għal deċiżjoni mill-Bord ta' Tmexxija;
4. Jirrikonoxxi li matul l-2013, il-persunal operattiv tal-Aġenzija ġie rilokat f'Ateni, filwaqt li l-persunal amministrattiv baqa' f'Heraklion; jaqbel mal-opinjoni tal-Qorti li l-ispejjeż amministrattivi jistgħu jitnaqqsu jekk il-persunal kollu tal-Aġenzija kellu jiġi ċċentralizzat f'post wieħed u jinkoraġġixxi lill-Aġenzija biex tħejji strateġija li ssolvi din il-kwistjoni b'mod effikaċi;
5. Jikkonstata li l-ammont totali ta' approprjazzjonijiet impenjati riportati kien ta’ EUR 1 200 000, li jirrappreżenta 13,5 % tal-approprjazzjonijiet totali; jesprimi tħassib li minn dan l-ammont, EUR 800 000 huma riporti għat-Titolu II, li jirrappreżentaw id-59 % tal-approprjazzjonijiet totali tat-Titolu II; jirrikonoxxi li l-ammont ta' EUR 500 000 imsemmi fil-paragrafu 3, kif ukoll EUR 300 000 addizzjonali riportati għall-finanzjament ta’ għamara u tagħmir tan-netwerk għall-uffiċċju l-ġdid f'Ateni, jispjegaw il-livell għoli ta' riporti għat-Titolu II;
6. Jikkonstata b'sodisfazzjon li skont ir-Rapport Annwali tal-Aġenzija, kif ukoll ir-riżultati tal-awditu tal-Qorti, il-livell u n-natura tat-trasferimenti fl-2013 baqgħu fi ħdan il-limiti tar-regoli finanzjarji;
7. Jikkonstata li għas-sena 2013, la l-kampjuni ta' tranżazzjonijiet u lanqas ir-riżultati tal-awditi ma wasslu għal kummenti dwar il-proċeduri ta' akkwist tal-Aġenzija fir-rapport tal-Qorti;
8. Jikkonstata li l-Qorti ma għamlet l-ebda kumment fir-rapport tagħha fir-rigward tal-proċeduri ta’ reklutaġġ tal-Aġenzija;
9. Jirrikonoxxi li f'Ottubru 2013 il-Bord ta' Tmexxija tal-Aġenzija approva u ffirma d-deċiżjoni dwar arranġamenti prattiċi għall-implimentazzjoni tar-regoli dwar it-trasparenza u l-kunfidenzjalità;
10. Jirrkonoxxi mill-informazzjoni pprovduta mill-Aġenzija li s-CVs u d-dikjarazzjonijiet tal-interessi tad-Direttur Eżekuttiv, id-Diretturi u l-Kapijiet tad-Dipartimenti ġew ippubblikati kompletament fis-sit tal-Aġenzija fuq l-internet, kif mitlub mill-awtorità ta' kwittanza fir-rigward tal-kwittanza tal-Aġenzija għall-2012;
Kummenti dwar il-kontrolli interni
11. Jirrikonoxxi mill-informazzjoni pprovduta mill-Aġenzija li f'Settembru 2013, ir-rwol ta’ Koordinatur tal-Kontroll Intern (ICC) kien kompletament attiv u indirizza bħala prijorità l-implimentazzjoni u l-għeluq sussegwenti tad-diversi rakkomandazzjonijiet li saru mis-Servizz ta' Awditjar Intern tal-Kummissjoni (IAS);
12. Jikkonstata li matul l-2012, l-IAS wettaq eżerċizzju ta' valutazzjoni tar-riskju sabiex jiddetermina l-prijoritajiet tal-awditjar għat-tliet snin ta' wara; jikkonstata li fit-3 ta' Diċembru 2012 l-IAS ressaq il-pjan ta' awditjar strateġiku finali tiegħu għall-perjodu 2013-2015 fir-rigward tal-Aġenzija;
13. Jirrikonoxxi li matul l-2013 l-IAS wettaq rieżami dokumentarju dwar il-"Ġestjoni tal-Proġetti fl-Operazzjonijiet", li b'kollox wassal għal ħames rakkomandazzjonijiet; jikkonstata li erbgħa minn dawn ir-rakkomandazzjonijiet diġà ngħalqu filwaqt li l-ħames waħda għandha tiġi rieżaminata mill-IAS;
14. Jikkonstata li sal-31 ta' Diċembru 2013 l-ebda rakkomandazzjoni kritika mir-rapporti preċedenti tal-IAS ma kienet għadha miftuħa; jikkonstata, barra minn hekk, li l-unika rakkomandazzjoni miftuħa kklassifikata bħala "Importanti ħafna" fi tmiem is-sena ġiet implimentata u kienet qed tistenna li tiġi rieżaminata mill-IAS; jindika li din ir-rakkomandazzjoni għandha x'taqsam mal-applikazzjoni ta' kontrolli ex post; jappella lill-Aġenzija biex tinforma lill-awtorità ta' kwittanza meta l-kontrolli ex post jiġu vvalidati mill-IAS;
15. Jirrikonoxxi li skont il-ftehim ta' lokazzjoni bejn l-awtoritajiet Griegi, l-Aġenzija u l-lokatur, il-kera għall-uffiċċji f'Ateni titħallas mill-awtoritajiet Griegi; jinsab imħasseb dwar il-fatt li l-kera kontinwament titħallas tard, b'bosta xhur ta' dewmien, li jirrappreżenta riskju għall-kontinwità operattiva kif ukoll riskju finanzjarju għall-Aġenzija: jieħu nota li l-Aġenzija fetħet diskussjonijiet mal-partijiet interessati f'dan ir-rigward; jikkonstata, barra minn hekk, li sal-lum il-lokatur aċċetta d-dewmien attribwit għall-proċeduri tal-Gvern Grieg mingħajr ma impona ebda penali fuq l-Aġenzija; jappella lill-Aġenzija biex tkompli bl-isforzi tagħha għall-mitigazzjoni tar-riskji li jirriżultaw minn din is-sitwazzjoni u biex tinforma lill-awtorità ta' kwittanza rigward il-progress;
16. Jikkonstata bi tħassib li l-Aġenzija naqset milli twieġeb il-mistoqsija rigward kemm l-ispazju għall-ħidma tagħha hu kosteffikaċi u ma jagħmilx ħsara għall-ambjent; jappella lill-Aġenzija biex tinforma lill-awtorità ta' kwittanza dwar il-miżuri implimentati;
17. Jirreferi, fir-rigward tal-kummenti l-oħrajn li jakkumpanjaw id-deċiżjoni tiegħu dwar il-kwittanza, li huma ta' natura orizzontali, għar-riżoluzzjoni tiegħu tad-29 ta' April 2015(1) dwar il-prestazzjoni, il-ġestjoni finanzjarja u l-kontroll tal-aġenziji.